רם הרשטין

רם הרשטין (נולד ב-1968) הוא יזם, פרופסור לשיווק ולמיתוג ומשורר. שימש דקאן הפקולטה למנהל עסקים במרכז האקדמי למשפט ולעסקים ברמת גן כפרופסור חבר.

 ביוגרפיה 
נולד וגדל בגבעתיים. נשוי ואב לשלושה ילדים. גר בזיכרון יעקב. הוא דור שלישי לניצולי שואה מהעיר קרסנושילץ (פולין) והנובר (גרמניה) ודור רביעי למתיישבי היישוב היהודי בחברון. במהלך שירותו הצבאי כמפקד כיתה בבית הספר למקצועות החי"ר של חיל האוויר במערך הנ"מ, נפצע ועבר תהליך שיקום ממושך.

 קריירה אקדמית 
הרשטין הוא בוגר לימודי תואר ראשון במנהל עסקים במכללה למינהל (1993), תואר שני בהנדסת תעשייה וניהול (התמחות בניהול רפואי) באוניברסיטת בן-גוריון (1995) ותואר שלישי בשיווק באוניברסיטת מידלסקס בלונדון (1998).

לאחר סיום הדוקטורט נקלט כחבר סגל במחלקה למינהל עסקים במרכז האקדמי רופין. בהמשך קודם לתפקיד ראש תחום השיווק בלימודי תואר ראשון ותואר שני. מאוחר יותר, מונה לשמש כראש התוכנית לתואר שני במינהל עסקים במרכז האקדמי לנדר בירושלים. בשנת 2008 קודם על ידי המועצה להשכלה גבוהה לדרגת פרופסור חבר. בהמשך מונה לשמש כסגן דקאן הפקולטה למנהל עסקים במרכז האקדמי למשפט ולעסקים ברמת גן וכדקאן הפקולטה.
בין השאר, עסק הרשטיין בנושאים של שיווק עירוני ומותגים פרטיים. הרשטין פרסם יותר מ-70 מאמרים. שלושה ממאמריו זכו בפרסים בכנסים בתחום השיווק והניהול.

לאורך השנים פרסם כתבות ומאמרי דעה בעיתונות הכלכלית ובאתרי אינטרנט חדשותיים בישראל בתחום המיתוג והשיווק.

 בעולם העסקי 
הרשטין שימש כיועץ עסקי ושיווקי לחברות בישראל בתחומי הקמעונאות, המזון, הפיננסים, הבריאות, החקלאות וכן בסקטור המוניציפלי. שימש כחונך מקצועי למנהלי מותגים של חברות מקומיות ובינלאומיות הפועלות בישראל. כמו כן, העביר הדרכות מקצועיות בקרב עובדי משרד החוץ בנושא מיתוג מדינות. היה שותף בפרויקטים בינלאומיים למיתוג ערים ומחוזות בניגריה, בסין, בליטא ובבולגריה, חלקם בשיתוף משרד החוץ.

בשנת 2018 ייסד את חברת PBS ייעוץ בע"מ, לשיווק ומכירה, ולפיתוח פתרונות רפואיים.

 פעילות ציבורית 
מחקר המותגים הלא אהודים, שראה אור בשנת 2014, מבוסס על מדד חברתי שבנה הרשטין. במסגרת המדד, מדורגות עשר החברות הפחות אהודות בישראל, זאת, מתוך כוונה להצביע על בעיתיות בניהול ובתפקוד של חברות ישראליות וכמו כן, כדי להעלות את המודעות ואת הצורך במעקב ובפיקוח אחר חברות ישראליות ומותגים הנדרשים לעמוד בסטנדרטי איכות תחרותיים. הרשטין מעביר, בהתנדבות, ימי עיון והדרכות לבני-נוער, להורים, למורים ולפנסיונרים, שמטרתם לחנך לצריכה נבונה ולצמצום פערים בחברה הישראלית.

הקים את קבוצת "רם הרשטין - בדרך להגשים חלום" המיועדת ליזמים ולמי ששואף להתפתח מבחינה עסקית.

 ספרים מקצועיים 
 ניהול המותג - פיתוח אסטרטגיות תדמית מותג, הוצאת צ'ריקובר, 2000
 מיתוג המודרני - גישות שיווקיות בניהול מותגים, הוצאת גלובס, 2004
 עסק קטן - הצלחה גדולה, הוצאת מטר, 2011
 עובדים עליכם בעיניים, הוצאת מטר, 2013
 Creating & Managing Brand Image, Lambert Academic Publishing, 2015
 לשחות נגד הזרם ולטבוע בזהב, הוצאה עצמית: "בדרך להגשים חלום"' 2025

 ספרי שירה ואנתולוגיות 
הרשטין פרסם שלושה ספרי שירה ועשרות משיריו ראו אור בבמות ספרותיות שונות. יצירתו היא חברתית באופייה ומשלבת יהדות, זהות ישראלית וזיכרון השואה. כמה משיריו תורגמו לאנגלית ולספרדית בתרגומה של המשוררת טל איפרגן:

 עונות, הוצאת אשכולות פואטיקה, עורך: שוקי גוטמן, 2020
 אנשי הקוקוריקו, הוצאת אשכולות פואטיקה, עורך: שוקי גוטמן, 2022
 בתום מרדף יום: שירת הייקו בניחוח עברי, הוצאת אשכולות פואטיקה, 2024

שיריו מופיעים בכמה אנתולוגיות שירה, לדוגמה:

 האנתולוגיה "אגדות" בהוצאת יונה שחורה (עורכים נתנאל לוריא ואלי יונה), מרץ 2022

 אנתולוגיית טיפול "אנא" בהוצאת קתרזיס (עורכים קמה שיר ויואב גלבוע), סיון, התשפ"ב 2022

אנתולוגיית "מפתחות" בהוצאת מוטיב (עורך אלירן דיין), כסלו, התשפ"ג 2022

 אנתולוגיית "בורוד ובשחור" בהוצאת "המרכז הישראלי להתמכרויות", דצמבר 2022, "מחדש" 36, טבת, התשפ"ג
 אנתולוגיית "חול ואש" - שירת השואה וזכרה, בהוצאת "אשכולות פואטיקה" (עורכים שוקי גוטמן ומלכה בן שטרית-אבוקרט), תשפ"ה 2024

 אנתולוגיית "שירת המפתחות" בהוצאת מוטיב ספרים מבית מוטיב שירה. אוגוסט 2024

 קישורים חיצוניים 




 פרופ' רם הרשטין באתר המרכז האקדמי למשפט ולעסקים





 החרמת המונדיאל היא גול עצמי למאבק בטרור, באתר מאקו

מותג, מיתוג, באתר אנציקלופדיה של הרעיונות


 שירה 
אינדקס שירה:
 רם הרשטין, אינדקס יוצרים באתר של נילי דגן
 רשימת הפרסומים של רם הרשטין, באתר קטלוג הספרייה הלאומית
 רם הרשטין, באתר אוצר הספרות העברית
 רם הרשטין באתר הספרייה העברית ברלין
 רם הרשטין, באתר ויקיתרבות: משוררים עבריים
על יצירתו:
 חגית בת אליעזר, על שיריו של רם הרשטין, באתר יקום תרבות

 הערות שוליים 

קטגוריה:סגל המרכז האקדמי למשפט ולעסקים
קטגוריה:בוגרי המסלול האקדמי המכללה למינהל
קטגוריה:בוגרי אוניברסיטת מידלסקס
קטגוריה:זכרון יעקב: אישים
קטגוריה:סגל המרכז האקדמי רופין
קטגוריה:ישראלים שנולדו ב-1968